- يَبُرَ
- <
- 58
- >

58
عَدَ مَدِيٍ سَرٍ
عَلَ شَ سّرِيّ
1 دَوُدَ شَ سُوكِ بّيتِبَيٍ شَ مَنفّ بّ. عَ شَ بَ عَلْ بّيتِ نَشَن شِلِ «عِ نَشَ كَسَرّ تِ».
2 وٌ شَ وْيّنيِ مُ تِنشِن.
عَدَ مَدِيٍ، وٌ نْمَ كِيتِ سَدٍ نْندِ رَ؟
3 عَدٍ، وٌ قٍ حَاشِ رَبَمَ وٌ بْحّ كُي،
وٌ قٍ حَاشِ رَبَمَ يِ بْشِ مَ،
وٌ مِشِ رَتَنتَنمَ دُنِحَ مَ.
4 كَقِ عٍ بَرِ تّمُي، عٍ قِندِشِ مِشِ حَاشِ نَن نَ.
وُلٍ قَلّيٍ بَرَ لْي كَبِ عٍ بَرِ لْشْي.
5 عٍ شَ شْنّ لُشِ نّ عَلْ بْشِمَسٍ شْنّ،
عَلْ بْشِمَسٍ نَشَن مُ بْشِمَسٍ سُشُي شُي رَ مّمَ.
6 هَلِ بْشِمَسٍ سُشُي قَنيِ، عَ مُ نْمَ عَ سُشُدٍ.
7 عَلَ، عِ شَ عٍ حِنيِ كَنَ عٍ دّ عِ،
بَرِ مَ عٍ لُشِ نّ عَلْ يّتّ.
عَلَتَلَ، عِ شَ عٍ دّ وَنوَن.
8 عٍ حْنمَ نّ عَلْ يٍ نَشَن عِقِلِمَ بْشِ.
عٍ شَ تَنبّ مُ حّرّ مَ سّنبّ رَ.
9 عَ لُمَ عَلْ بٌي نَشَن قَتٍ لْيمَ لِنفِ كُي.
عَ لُمَ عَلْ دِ نَشَن بَشِ عَ نفَ قَتٍ عِ، عَ مُ قٌيٍ تٌ.
10 بٍينُن تُندٍ شَ قُرَ يٍفٍ مَلِنسِنشِ رَ،
شَ نَ مُ عَ رَ يٍفٍ شَرٍ رَ،
عَلَ عٍ كْمَ نّ، عَ عٍ وْلّ عَ عِ.
11 مِشِ تِنشِنشِ قَمَ حّلّشِندٍ
بَرِ مَ عَ قَمَ فبٍحْشْي سْتْدٍ.
عَ قَمَ عَ سَنيِ مَشَدٍ مِشِ حَاشِ وُلِ رَ.
12 عَدَ مَدِيٍ قَمَ عَ قَلَدٍ،
«عِيٌ، عَلَ مِشِ تِنشِنشِ سَرٍ قِمَ.
عِيٌ، عَلَ كِيتِ سَمَ نّ دُنِحَ مَ.»

- يَبُرَ
- <
- 58
- >

© 2015 Mission Evangélique Reformée Néerlandaise et les Traducteurs Pionniers de la Bible